8.  โครงสร้างเงินทุน

2.8.1 หลักทรัพย์ของบริษัท

  ทุนจดทะเบียน ณ วันที่ 31 ธันวาคม 2546

- หุ้นสามัญจำนวน 599,920,010 หุ้น มูลค่าหุ้นที่ตราไว้หุ้นละ 1 บาท รวม 599,920,010 บาท

- ทุนที่เรียกชำระแล้วจำนวน 483,648,570 หุ้น มูลค่าหุ้นที่ตราไว้หุ้นละ 1 บาท
รวม483,648,570 บาท

การเพิ่มทุนจดทะเบียน

-   จัดสรรแก่ผู้ถือหุ้นเดิม ในเดือนมิถุนายน 2544บริษัทฯ ได้ดำเนินการเพิ่มทุนจดทะเบียน
    ตามมติที่ประชุมสามัญผู้ถือหุ้นได้อนุมัติให้เพิ่มทุนจดทะเบียนของบริษัทฯ จาก 300,000,000
    บาท เป็น 599,920,010 บาท โดยออกหุ้นสามัญเพิ่มทุนจำนวน 29,992,001
    หุ้น(มูลค่าที่ตราไว้หุ้นละ 10 บาท) จัดสรรหุ้นสามัญเพิ่มทุนจำนวน 15,000,000
    หุ้นเสนอขายให้แก่ผู้ถือหุ้นเดิมในอัตราส่วน 2 หุ้นเดิม ต่อ 1 หุ้นใหม่ ในราคาหุ้นละ 6.80
    บาท (ก่อนการเปลี่ยนแปลงมูลค่าหุ้น)

-   จัดสรรให้แก่บุคคลในวงจำกัด ตามมติที่ประชุมสามัญผู้ถือหุ้น ครั้งที่ 8/2545
    อนุมัติให้จัดสรรหุ้นสามัญให้แก่บุคคลในวงจำกัดจำนวน 7,527,516 หุ้น (หรือ 75,275,160
    หุ้นหลังการเปลี่ยนแปลงมูลค่าหุ้น) บริษัทฯ
    ได้ดำเนินการจัดสรรหุ้นเพิ่มทุนให้แก่บุคคลในวงจำกัดรวม 6 ครั้ง โดยในวันที่ 9 เมษายน
    2545 (ก่อนการเปลี่ยนแปลงมูลค่าหุ้น) บริษัทฯ จดทะเบียนเพิ่มทุนชำระแล้วเป็น
    397,176,410 บาท วันที่ 29 สิงหาคม 2545 หลังการเปลี่ยนแปลงมูลค่าหุ้น บริษัทฯ
    ได้จดทะเบียนเพิ่มทุนชำระแล้วเป็น 423,573,481 บาท และวันที่ 21 กุมภาพันธ์ 2546
    บริษัทฯ ดำเนินการจดทะเบียนเพิ่มทุนชำระแล้วเป็น 446,340,317 บาท ทั้งนี้ ณ วันที่ 28
    กุมภาพันธ์ 2546 หลังการจัดสรรหุ้นให้แก่บุคคลในวงจำกัดครั้งที่ 4
    และการจัดสรรหุ้นให้แก่กรรมการและพนักงาน (ESOP)เสร็จสิ้นบริษัทฯ
    มีทุนเรียกชำระแล้วทั้งสิ้น 478,437,317 บาท นอกจากนี้ บริษัทฯ
    ได้มีการจัดสรรหุ้นเพิ่มทุนให้แก่บุคคลในวงจำกัด สอง ครั้งในช่วงไตรมาสที่ 4 ของปี 2546
    หลังจากการจัดสรรหุ้นเพิ่มทุนดังกล่าวเสร็จสิ้น ทำให้ ณ วันที่ 25 ธันวาคม 2546 บริษัทฯ
    มีทุนเรียกชำระแล้วทั้งสิ้น 483,648,570 บาท

  ทั้งนี้ เงินทุนที่ได้จากการจัดสรรหุ้นให้แก่บุคคลในวงจำกัดทั้งหมดจะนำไปใช้โดยบริษัทฯ
  และบริษัทในเครือเท่านั้น การจัดสรรหุ้นสามัญให้แก่บุคคลในวงจำกัดข้างต้น
  มีวัตถุประสงค์เพื่อใช้เป็นเงินทุนหมุนเวียนของบริษัทฯ เพื่อใช้ชำระหนี้ที่ครบกำหนด

-   การจัดสรรหุ้นสามัญให้แก่กรรมการและพนักงานของบริษัท และ/หรือ บริษัทย่อย (ESOP)
    ตามมติที่ประชุมสามัญผู้ถือหุ้น ครั้งที่ 8/2545
    อนุมัติการจัดสรรหุ้นสามัญให้แก่กรรมการและพนักงานของบริษัท และ/หรือ บริษัทย่อย จำนวน
    39,000,000 หุ้น อายุโครงการ 2 ปี ราคาเสนอขายหุ้นละ 0.68 บาทในปีแรก และหุ้นละ
    0.734 บาทในปีที่ 2 บริษัทฯ ดำเนินการขออนุญาตต่อสำนักงานคณะกรรมการกำกับหลักทรัพย์
    (กลต.) เมื่อเดือนกรกฎาคม 2545 และได้รับการอนุญาตจากกลต.เมื่อเดือนกุมภาพันธ์ 2546
    ทั้งนี้ มีพนักงานจองซื้อหุ้นทั้งหมด 50 ท่านรวมจำนวนหุ้น 17,097,000 หุ้น (บริษัทฯ
    ได้ดำเนินการจดทะเบียนกับกระทรวงพาณิชย์เรียบร้อยแล้วเมื่อ 28 กุมภาพันธ์ 2546)
    โดยหุ้นดังกล่าวมีข้อจำกัดในการห้ามจำหน่ายจ่ายโอน (Silent Period) เป็นเวลา 1 ปี
    สำหรับจำนวนหุ้นที่เหลือ 21,903,000
    หุ้นจะถูกเสนอขายให้แก่กรรมการและพนักงานของบริษัทในปีหน้าตามที่ได้รับอนุมัติจาผู้ถือหุ้น

(ข) กองทุนรวมเพื่อผู้ลงทุนซึ่งเป็นคนต่างด้าว (TTF) ในการประชุมใหญ่สามัญผู้ถือหุ้น เมื่อวันที่ 18
เมษายน 2540 ที่ประชุมผู้ถือหุ้นมีมติอนุมัติให้บริษัทฯ
เข้าร่วมโครงการจัดการกองทุนรวมเพื่อผู้ลงทุนซึ่งเป็นคนต่างด้าว (Thai Trust Fund)
และอนุมัติให้กองทุนรวมลงทุนใน หรือมีไว้ซึ่งหุ้นของบริษัทไม่เกินอัตราร้อยละ 20
ของหุ้นที่ออกทั้งหมดของบริษัท

การเข้าร่วมโครงการดังกล่าว มีวัตถุประสงค์เพื่อประโยชน์ของผู้ถือหุ้นของบริษัทโดยทั่วไป
และเพื่อให้เกิดสภาพคล่องยิ่งขึ้น
กองทุนรวมจะช่วยบรรเทาปัญหาข้อจำกัดของอัตราส่วนการถือหุ้นของผู้ลงทุนชาวด้าวของบริษัทฯ
ซึ่งปัจจุบันอยู่ในอัตราร้อยละไม่เกิน 30 เมื่อบริษัทฯ เข้าร่วมโครงการกองทุนรวมแล้ว
จะทำให้ผู้ลงทุนชาวต่างด้าวสามารถเข้าลงทุนในบริษัทฯ เพิ่มขึ้น
โดยจะมีสิทธิเต็มตามที่ควรได้รับรวมทั้งสิทธิในเงินปันผลเหมือนกับผู้ถือหุ้นตามปกติ ยกเว้น
สิทธิในการออกเสียงในที่ประชุมผู้ถือหุ้น ตลาดหลักทรัพย์ ได้ยืนยันการจดทะเบียนของบริษัทฯ
เมื่อวันที่ 15 กรกฎาคม 2540
การซื้อขายหลักทรัพย์ตามข้อจำกัดของกองทุนรวมนี้เริ่มมีผลบังคับใช้ในเดือนกรกฎาคม 2540

 (ค) สถานะการเป็นบริษัทจดทะเบียนในตลาดหลักทรัพย์ ในเดือนพฤศจิกายน 2540 ตลาดหลักทรัพย์แห่งประเทศไทย ได้แจ้งแก่ฝ่ายบริหารของบริษัทฯ ว่า บริษัทฯ ไม่มีรายได้อย่างพอเพียงจากการดำเนินธุรกิจเหมืองแร่ดีบุก ทำให้ขาดคุณสมบัติในการเป็นหลักทรัพย์จดทะเบียน ดังนั้น หุ้นของบริษัทฯ จึงถูกสั่งพักการซื้อขายเมื่อวันที่ 23 ธันวาคม 2540 และตลาดหลักทรัพย์ได้กำหนดให้บริษัทฯ แต่งตั้งที่ปรึกษาทางการเงินเพื่อจัดทำแผนการดำเนินงาน จากนั้น บริษัทฯ ร่วมกับที่ปรึกษาทางการเงินได้จัดทำแผนการดำเนินงาน ซึ่งแผนงานฯ ดังกล่าวได้รับความเห็นชอบจากคณะกรรมการบริษัท และผู้ถือหุ้นในการประชุมสามัญประจำปีผู้ถือหุ้น ในเดือนเมษายน 2541

บริษัทฯ ได้รายงานกิจกรรมและความก้าวหน้าของโครงการต่อตลาดหลักทรัพย์ฯ เป็นรายไตรมาส
โดยเปรียบเทียบผลการดำเนินงานที่เกิดขึ้นจริงกับการประมาณการทางการเงินที่นำเสนอในแผนการดำเนินงาน

เมื่อวันที่ 24 กุมภาพันธ์ บริษัทฯ ได้เสนอหนังสือถือตลาดหลักทรัพย์แห่งประเทศไทย
เรื่องการขออนุญาตให้หุ้นของบริษัท ทุ่งคาฮาเบอร์ จำกัด (มหาชน)
เปิดทำการซื้อขายในตลาดหลักทรัพย์แห่งประเทศไทย และตลาดหลักทรัพย์ฯ ได้อนุมัติคำขอฯ
โดยให้หุ้น “THL” เริ่มเปิดทำการซื้อขายในหมวด REHABCO ได้ในวันที่ 25 มีนาคม 2546

2.8.2 รายชื่อกลุ่มผู้ถือหุ้นสูงสุด 10 อันดับแรก หรือกลุ่มผู้ถือหุ้นที่เกี่ยวข้องกัน
หรือถือหุ้นตั้งแต่หรือมากกว่าร้อยละ 10 ของจำนวนหุ้นที่มีสิทธิออกเสียงทั้งหมด ณ วันที่ 31 ธันวาคม
2546

  ----------------------------------------------- ------------- ---------
  ชื่อ                                              จำนวนหุ้นที่ถือ    %

  บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก   240,865,686   49.81

  บริษัท สินธนา โฮลดิ้งส์ จำกัด**                        50,409,880    10.42

  บริษัท พารอน รีซอร์ส อิงค์ *                          40,500,000    8.37

  บริษัท ซีโน แพค อินเวสเม้นท์ (ลาบวน) จำกัด*            20,988,070    4.34

  บริษัท พารอน โฮลดิ้งส์ จำกัด *                        20,250,000    4.19

  ดร. ตัน แลง ฮัว                                   35,644,850    7.37

  กระทรวงการคลัง                                   15,000,000    3.10

  นายเกรียง เกียรติเฟื่องฟู                             12,000,000    2.48

  บริษัท เบลสลีด เทรดดิ้ง จำกัด                         5,342,000     1.10

  นายเฉลิมพล ธีมาภรณ์                                5,211,253     1.08

  นายตัน ชัย วา                                     5,129,100     1.06

  นายจอห์น ปีเตอร์ มิลล์ส                              2,000,000     0.41

  ผู้ถือหุ้นอื่น (433)                                   30,307,731    6.28

  รวมทั้งสิ้น (ณ วันที่ 31 ธันวาคม 2546)                  483,648,570   100%

  ผู้ถือหุ้นสัญชาติไทยทั้งหมด                              352,655,290   72.92%

  ผู้ถือหุ้นสัญชาติต่างประเทศทั้งหมด                        130,993,280   27.08%
  ----------------------------------------------- ------------- ---------

* กลุ่มผู้ถือหุ้นที่เกี่ยวข้อง

  ** 1. จำนวนหุ้นอีกร้อยละ 4.58 ถือในนามบริษัท ศูนย์รับฝากหลักทรัพย์ (ประเทศไทย) จำกัด

  2. รายนามผู้ถือหุ้นของบริษัทฯ มี บริษัท อู่ทอง เอ็นเตอร์ไพรส์ จำกัด, บริษัท สินธนา รีซอร์ส
  จำกัด, บริษัท แอสแพค คอนสตรัคชั่น จำกัด

2.8.3 นโยบายการจ่ายเงินปันผลของบริษัทฯ และบริษัทย่อย

บริษัทฯ และบริษัทย่อย ไม่ได้กำหนดนโยบายในการจ่ายเงินปันผลแบบคงที่
การจ่ายเงินปันผลให้กับผู้ถือหุ้นในแต่และงวด จะขึ้นอยู่กับผลกำไร หรือผลการดำเนินงาน